ประกาศกรมสวัสดิการและคุ้มครองแรงงานเรื่อง หลักเกณฑ์และวิธีการเลือกตั้งคณะกรรมการสวัสดิการในสถานประกอบกิจการ------------------------------ อาศัยอํานาจตามความในมาตรา 96 วรรคสอง แห่งพระราชบัญญัติคุ้มครองแรงงาน พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 31 มาตรา 35 มาตรา 48 และมาตรา 50ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการเลือกตั้งคณะกรรมการสวัสดิการในสถานประกอบกิจการ"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการในการเลือกตั้งคณะกรรมการสวัสดิการในสถานประกอบกิจการ ลงวันที่ 19 สิงหาคม พ.ศ. 2541ข้อ ๔ ให้นายจ้างจัดให้มีคณะกรรมการสวัสดิการในสถานประกอบกิจการภายในสามสิบวันนับแต่วันที่มีลูกจ้างครบห้าสิบคนข้อ ๕ ในสถานประกอบกิจการแห่งหนึ่งให้เลือกตั้งคณะกรรมการสวัสดิการในสถานประกอบกิจการได้หนึ่งคณะ สถานประกอบกิจการตามวรรคหนึ่ง หมายความรวมถึง สํานักงานสาขาหรือหน่วยงานของนายจ้างแต่ละแห่งที่ตั้งอยู่ภายนอกซึ่งแต่ละแห่งมีลูกจ้างตั้งแต่ห้าสิบคนขึ้นไปด้วยข้อ ๖ ให้นายจ้างแต่งตั้งลูกจ้างในสถานประกอบกิจการไม่น้อยกว่าห้าคนซึ่งไม่ประสงค์จะสมัครรับเลือกตั้งเป็นกรรมการสวัสดิการในสถานประกอบกิจการเป็นคณะกรรมการดําเนินการเลือกตั้งข้อ ๗ ให้คณะกรรมการดําเนินการเลือกตั้งมีหน้าที่ดังต่อไปนี้ (1) ประกาศวิธีการเลือกตั้ง กําหนดวัน เวลา สถานที่เลือกตั้งและกําหนดระยะเวลารับสมัครผู้ที่จะสมัครรับเลือกตั้งเป็นกรรมการสวัสดิการในสถานประกอบกิจการโดยเปิดเผย ณ สถานที่ทํางานของลูกจ้างก่อนการเลือกตั้งและแจ้งให้นายจ้างและพนักงานตรวจแรงงานแห่งท้องที่ที่สถานประกอบกิจการตั้งอยู่ทราบโดยเร็ว (2) เตรียมการเลือกตั้ง (3) ดําเนินการเลือกตั้ง (4) ดําเนินการนับคะแนนเสียง การดําเนินการตามวรรคหนึ่ง ให้คณะกรรมการดําเนินการเลือกตั้งดําเนินการให้แล้วเสร็จภายในสามสิบวันนับแต่วันที่มีลูกจ้างครบห้าสิบคนหรือวันที่กรรมการสวัสดิการในสถานประกอบกิจการพ้นจากตําแหน่ง แล้วแต่กรณี ให้นายจ้างอํานวยความสะดวก จัดหาอุปกรณ์สําหรับใช้ประกาศหาเสียงและลงคะแนนเสียงเลือกตั้ง และออกค่าใช้จ่ายในการดําเนินการเลือกตั้งตามประกาศนี้ข้อ ๘ ภายใต้บังคับข้อ 6 ลูกจ้างในสถานประกอบกิจการทุกคนมีสิทธิสมัครรับเลือกตั้งและมีสิทธิลงคะแนนเสียงเลือกตั้งข้อ ๙ ให้นายจ้างจัดทําบัญชีรายชื่อลูกจ้างทุกคนในสถานประกอบกิจการเป็นสองชุดส่งให้คณะกรรมการดําเนินการเลือกตั้งหนึ่งชุดก่อนวันเลือกตั้ง อีกหนึ่งชุดปิดประกาศไว้ให้ลูกจ้างตรวจดูรายชื่อก่อนวันเลือกตั้งไม่น้อยกว่าสามวัน ในกรณีที่ไม่มีรายชื่อลูกจ้างผู้ใดในบัญชี หรือบัญชีรายชื่อลูกจ้างดังกล่าวไม่ถูกต้องลูกจ้างมีสิทธิคัดค้านและขอให้นายจ้างแก้ไขให้ถูกต้องได้ ให้นายจ้างดําเนินการแก้ไขโดยเร็วและปิดประกาศบัญชีรายชื่อลูกจ้างใหม่ก่อนวันเลือกตั้งข้อ ๑๐ ในวันเลือกตั้ง ให้คณะกรรมการดําเนินการเลือกตั้งประกาศรายชื่อและหมายเลขประจําตัวผู้รับสมัครรับเลือกตั้งไว้ ณ สถานที่ทําการเลือกตั้งข้อ ๑๑ การเลือกตั้งคณะกรรมการสวัสดิการในการประกอบกิจการให้กระทําโดยวิธีลงคะแนนลับข้อ ๑๒ วิธีลงคะแนนลับตามข้อ 11 ให้คณะกรรมการดําเนินการเลือกตั้งจัดให้มีการลงคะแนนเสียงในบัตรเลือกตั้งและนําไปใส่ในหีบบัตรเลือกตั้งตามวัน เวลาและสถานที่ที่กําหนด ในสถานประกอบกิจการที่ลูกจ้างทํางานเป็นกะหรือทํางานในเวลาแตกต่างกันหรือมีลูกจ้างทํางานต่างสถานที่กัน หรือสภาพของงานมีลักษณะต้องทํางานต่อเนื่องกันไป และไม่อาจมาลงคะแนนเสียงพร้อมกันในระยะเวลาเดียวกันได้ ให้คณะกรรมการดําเนินการเลือกตั้งจัดให้มีการลงคะแนนเสียงแยกกันหรือในระยะเวลาหนึ่งระยะเวลาใดที่ลูกจ้างมีโอกาสลงคะแนนเสียงได้ทุกคน ทั้งนี้ ให้คณะกรรมการดําเนินการเลือกตั้งเก็บรักษาบัตรเลือกตั้งและหีบบัตรเลือกตั้งไว้จนกว่าลูกจ้างจะได้ใช้สิทธิในการลงคะแนนเสียงตามระยะเวลาที่คณะกรรมการดําเนินการเลือกตั้งกําหนดเป็นที่เรียบร้อยแล้ว เพื่อดําเนินการนับคะแนนเสียงตามข้อ 13 ในคราวเดียวกันข้อ ๑๓ เมื่อสิ้นสุดระยะเวลาการเลือกตั้งตามข้อ 12แล้ว ให้คณะกรรมการดําเนินการเลือกตั้งนับคะแนนเสียงทั้งหมดโดยเปิดเผยในทันที เมื่อนับคะแนนเสียงเสร็จสิ้นแล้ว ให้คณะกรรมการดําเนินการเลือกตั้งประกาศผลการนับคะแนนเสียงและจัดทําบัญชีรายชื่อเรียงลําดับผู้ได้รับคะแนนเสียงมากที่สุดตามลําดับจนถึงผู้ได้รับคะแนนเสียงน้อยที่สุด ในกรณีที่มีผู้ได้คะแนนเสียงเลือกตั้งเท่ากันในลําดับใด ให้จับสลากเพื่อเรียงลําดับระหว่างผู้ได้คะแนนเสียงเลือกตั้งเท่ากันนั้นโดยเปิดเผย ให้ผู้สมัครรับเลือกตั้งซึ่งได้คะแนนเสียงมากที่สุดตามลําดับครบจํานวนที่กําหนดในแต่ละสถานประกอบกิจการเป็นกรรมการสวัสดิการในสถานประกอบกิจการข้อ ๑๔ ให้คณะกรรมการดําเนินการเลือกตั้ง แจ้งผลการเลือกตั้งให้นายจ้างทราบภายในสามวันนับแต่วันสิ้นสุดการเลือกตั้งข้อ ๑๕ ภายใต้บังคับข้อ 16 วรรคสาม ให้กรรมการสวัสดิการในสถานประกอบกิจการซึ่งได้รับการเลือกตั้งตามข้อ 13 มีสิทธิและหน้าที่ในฐานะกรรมการสวัสดิการในสถานประกอบกิจการนับแต่วันเลือกตั้งข้อ ๑๖ กรรมการสวัสดิการในสถานประกอบกิจการอยู่ในตําแหน่งคราวละสองปี แต่อาจได้รับการเลือกตั้งใหม่ได้ ในกรณีกรรมการสวัสดิการในสถานประกอบกิจการพ้นจากตําแหน่งตามวาระหรือลาออกทั้งคณะแต่ยังมิได้มีการเลือกตั้งกรรมการใหม่ ให้กรรมการนั้นปฏิบัติหน้าที่ไปพลางก่อนจนกว่าจะได้เลือกตั้งกรรมการใหม่เข้ารับหน้าที่ ซึ่งต้องดําเนินการให้เสร็จสิ้นภายในสามสิบวันนับแต่วันที่กรรมการเดิมพ้นจากตําแหน่งหรือลาออกทั้งคณะ นายจ้างอาจจัดให้มีการเลือกตั้งกรรมการสวัสดิการในสถานประกอบกิจการคณะใหม่ก่อนกรรมการสวัสดิการในสถานประกอบกิจการครบวาระได้ แต่ให้มีสิทธิและหน้าที่ในฐานะกรรมการสวัสดิการในสถานประกอบกิจการในวันถัดจากวันครบวาระกรรมการสวัสดิการในสถานประกอบกิจการคณะเดิมข้อ ๑๗ นอกจากการพ้นตําแหน่งตามวาระตามข้อ 16 กรรมการสวัสดิการในสถานประกอบกิจการพ้นจากตําแหน่งเมื่อ (1) ตาย (2) ลาออก (3) เป็นคนไร้ความสามารถหรือเป็นคนเสมือนไร้ความสามารถ (4) ได้รับโทษจําคุกโดยคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทําโดยประมาทหรือความผิดลหุโทษ ในกรณีที่กรรมการสวัสดิการในสถานประกอบกิจการพ้นจากตําแหน่งตามวรรคหนึ่ง ให้ลูกจ้างที่ได้คะแนนในลําดับถัดไปตามบัญชีรายชื่อในข้อ 13 เป็นกรรมการสวัสดิการในสถานประกอบกิจการแทนตําแหน่งที่ว่าง ถ้าไม่มีลูกจ้างในบัญชีรายชื่อดังกล่าวเหลืออยู่ ให้นายจ้างจัดให้มีกรรมการสวัสดิการในสถานประกอบกิจการแทนตําแหน่งที่ว่าง โดยนําวิธีการเลือกตั้งตามข้อกําหนดข้างต้นมาใช้บังคับโดยอนุโลม ทั้งนี้ ต้องดําเนินการให้เสร็จสิ้นภายในสามสิบวันนับแต่วันที่ตําแหน่งว่างและให้กรรมการที่แทนตําแหน่งที่ว่างดํารงตําแหน่งเท่ากับวาระที่เหลืออยู่ของกรรมการซึ่งตนแทนข้อ ๑๘ ในกรณีที่จํานวนลูกจ้างในสถานประกอบกิจการนั้นมีจํานวนลดลงเหลือน้อยกว่าห้าสิบคน ให้คณะกรรมการสวัสดิการในสถานประกอบกิจการพ้นจากตําแหน่งทั้งคณะนับแต่วันที่จํานวนลูกจ้างในสถานประกอบกิจการนั้นมีจํานวนลดลงเหลือน้อยกว่าห้าสิบคนข้อ ๑๙ ให้มีการเลือกตั้งคณะกรรมการสวัสดิการในสถานประกอบกิจการใหม่ทั้งคณะเมื่อกรรมการสวัสดิการในสถานประกอบกิจการพ้นจากตําแหน่งเกินกว่ากึ่งหนึ่งโดยนําวิธีการเลือกตั้งตามข้อกําหนดข้างต้นมาใช้บังคับโดยอนุโลม ทั้งนี้ ต้องดําเนินการให้เสร็จสิ้นภายในสามสิบวันนับแต่วันที่กรรมการสวัสดิการในสถานประกอบกิจการพ้นจากตําแหน่งเกินกว่ากึ่งหนึ่งข้อ ๒๐ ให้นายจ้างเผยแพร่หรือปิดประกาศรายชื่อและหน้าที่ความรับผิดชอบของคณะกรรมการสวัสดิการในสถานประกอบกิจการเมื่อมีการเลือกตั้ง หรือเมื่อมีการเปลี่ยนแปลงกรรมการสวัสดิการในสถานประกอบกิจการเป็นภาษาไทยโดยเปิดเผยเพื่อให้ลูกจ้างทราบ ณ สถานประกอบกิจการที่มีคณะกรรมการดังกล่าวภายในสามวันนับแต่วันที่ได้รับแจ้งจากคณะกรรมการดําเนินการเลือกตั้งหรือเมื่อมีการเปลี่ยนแปลงกรรมการสวัสดิการในสถานประกอบกิจการ ให้นายจ้างส่งสําเนาประกาศตามวรรคหนึ่งให้พนักงานตรวจแรงงานแห่งท้องที่ที่สถานประกอบกิจการตั้งอยู่ทราบภายในเจ็ดวันนับแต่วันที่ได้รับแจ้งจากคณะกรรมการดําเนินการเลือกตั้ง หรือวันที่เปลี่ยนแปลงกรรมการสวัสดิการในสถานประกอบกิจการแล้วแต่กรณี การปิดประกาศรายชื่อตามวรรคหนึ่งต้องปิดไว้จนกว่ามีการเลือกตั้งใหม่หรือมีการเปลี่ยนแปลงกรรมการสวัสดิการในสถานประกอบกิจการ แล้วแต่กรณีผู้มีอํานาจลงนาม - ประกาศ ณ วันที่ 14 พฤษภาคม พ.ศ. 2545 ฐาปบุตร ชมเสวี อธิบดีกรมสวัสดิการและคุ้มครองแรงงาน